ಸರ್ಕಾರಿ ಅಂಕಿಅಂಶಗಳ ಪ್ರಕಾರ ಕೌಲಾಲಂಪುರ್ ನಲ್ಲಿ ಸಾಕ್ಷರತೆಯು 2000ನೆಯ ಇಸ್ವಿಯಲ್ಲಿ 97%ರಷ್ಟಿತ್ತು.ಇದು ಮಲೆಷ್ಯಾದ ಯಾವುದೇ ರಾಜ್ಯ ಅಥವಾ ಪ್ರದೇಶಕ್ಕೆ ಹೋಲಿಸಿದರೆ ಅತ್ಯಧಿಕವೆನಿಸಿದೆ.
ಮಲೆಷ್ಯಾದಲ್ಲಿ ಮಲಯಾ ಭಾಷೆಯಲ್ಲಿ ಎಲ್ಲಾ ವಿಷಯಗಳನ್ನು ಭೋದಿಸಲಾಗುತ್ತಿದ್ದು, ಇಂಗ್ಲಿಷ್ ಭಾಷೆ ವಿಷಯವು ಕಡ್ಡಾಯವಾಗಿದೆ.ಗಣಿತ ಮತ್ತು ನೈಸರ್ಗಿಕ ವಿಜ್ಞಾನದ ವಿಷಯಗಳನ್ನು ಮಾತ್ರ ಇಂಗ್ಲಿಷನಲ್ಲಿ ಕಲಿಸಲಾಗುತ್ತದೆ. ಕೆಲವು ಶಾಲೆಗಳಲ್ಲಿ ಹಲವು ವಿಷಯಗಳನ್ನು ಮಾಂಡ್ ರಿನ್ (ಚೀನಾದ ಆಡುಭಾಷೆ) ಮತ್ತು ತಮಿಳಿನಲ್ಲಿ ಭೋದಿಸಲಾಗುತ್ತದೆ.

ಕೌಲಾಲಂಪುರ್ ಒಂದರಲ್ಲಿಯೇ 13 ಉನ್ನತ ಶಿಕ್ಷಣದ ಸಂಸ್ಥೆಗಳು,79ಪ್ರೌಢ ಶಾಲೆಗಳು,155 ಪ್ರಾಥಮಿಕ ಮಟ್ಟದ ಶಾಲೆಗಳು,ಮತ್ತು ಪೂರ್ವ ಪ್ರಾಥಮಿಕ(ಕಿಂಡರ್ ಗಾರ್ಟನ್ ಗಳು)ಇವೆ.

ಈ ನಗರದಲ್ಲಿ ವಿವಿಧ ಸಂಸ್ಥೆಗಳು ತಮ್ಮ ಸೇವಾವಲಯದಲ್ಲಿ ಹೆಸರು ಮಾಡಿ ಸುಮಾರು100 ವರ್ಷಗಳಿಂದಲೂ ಸೇವಾನಿರತವಾಗಿವೆ;ಅವುಗಳಲ್ಲಿ ವಿಕ್ಟೊರಿಯಾ ಇನ್ ಸ್ಟಿಟುಶನ್ (1893);ಮೆಥೊಡಿಸ್ಟ್ ಗರ್ಲ್ಸ್ ಸ್ಕೂಲ್ ಕೌಲಾಲಂಪುರ್ (1896);ಮೆಥೊಡಿಸ್ಟ್ ಬಾಯ್ಸ್ ಸ್ಕೂಲ್ (1897);ಕಾನ್ವೆಂಟ್ ಬುಕಿಟ್ ನಾನಾಸ್ (1899);ಮತ್ತು ಸೇಂಟ್ ಜಾನ್ಸ್ ಇನ್ಸ್ಟಿಟ್ಯುಶನ್ (1904)ಇತ್ಯಾದಿ.

ಯುನ್ವರ್ಸಿಟಿ ಆಫ್ ಮಲಯಾಕ್ಕೆ ಕೌಲಾಲಂಪುರ್ ತಾಯ್ನೆಲವೆನಿಸಿದೆ. ಸುಮಾರು 1962ರಲ್ಲಿ ಆರಂಭವಾದ ಈ ಯುನ್ವರ್ಸಿಟಿಯು ಮಲೆಷ್ಯಾದಲ್ಲೇ ಅತ್ಯಂತ ಹಳೆಯದಾದದ್ದಲ್ಲದೇ,ಆ ಪ್ರದೇಶದಲ್ಲಿ ಪುರಾತನ ಎನಿಸಿಕೊಂಡಿದೆ. ಇದು ಮಲೆಷ್ಯಾದಲ್ಲಿ ಬಹಳಷ್ಟು ಹೆಸರು ಮಾಡಿದ ಗೌರವಾನ್ವಿತ ಸಂಸ್ಥೆಯಾಗಿದೆ.ಸುಮಾರು 2004ರಲ್ಲಿ ಮಲೆಷ್ಯಾದ ಎಲ್ಲ ಯುನ್ವರ್ಸಿಟಿಗಳಲ್ಲಿ ಮೊದಲು ಶ್ರೇಣಿಯಲ್ಲಿದೆ,ಇದು THESನ ಶ್ರೇಣಿಯ ಆಯ್ಕೆಯಲ್ಲಿ ಉನ್ನತ ಸ್ಥಾನದಲ್ಲಿದೆ. ಇತ್ತೀಚಿನ ವರ್ಷಗಳಲ್ಲಿ ಯುನ್ವರ್ಸಿಟಿ ಆಫ್ ಮಲೆಷ್ಯಾದಲ್ಲಿ ಅಂತಾರಾಷ್ಟ್ರೀಯ ವಿದ್ಯಾರ್ಥಿಗಳ ಸಂಖ್ಯೆ ಗಣನೀಯ ಪ್ರಮಾಣದಲ್ಲಿ ಏರಿಕೆಯಾಗಿದೆ.ಅಂತಾರಾಷ್ಟ್ರೀಯ ವಿದ್ಯಾರ್ಥಿಗಳನ್ನು ಆಕರ್ಷಿಸಲು ಸಾಕಷ್ಟು ಪ್ರಯತ್ನಗಳು ಸಫಲವಾಗಿದೆ.

ಕೌಲಾಲಂಪುರ್ ದಲ್ಲಿರುವ ಇನ್ನುಳಿದ ಯುನ್ವರ್ಸಿಟಿಗಳೆಂದರೆ UCSI ಯುನ್ವರ್ಸಿಟಿ, ಇಂಟರ್ ನ್ಯಾಶನಲ್ ಮೆಡಿಕಲ್ ಯುನ್ವರ್ಸಿಟಿ , ಓಪನ್ ಯುನ್ವರ್ಸಿಟಿ ಮಲೆಷ್ಯಾ, ಯುನ್ವರ್ಸಿಟಿ ಕೌಲಾಲಂಪುರ್, ವಾವಾಸನ್ ಓಪನ್ ಯುನ್ವರ್ಸಿಟಿ ಮತ್ತು ಶಾಖಾ ವಿಭಾಗವಾಗಿರುವ ಯುನ್ವರ್ಸಿಟಿ ಕೆಬಂಗ್ ಸಾನ್ ಮಲೆಷ್ಯಾ ಮತ್ತು ಯುನ್ವರ್ಸಿಟಿ ಟೆಕ್ನೊಲಾಜಿ ಮಲೆಷ್ಯಾ.

ದಿ ನ್ಯಾಶನಲ್ ಡೆಫೆನ್ಸ್ ಯುನ್ವರ್ಸಿಟಿ ಆಫ್ ಮಲೆಷ್ಯಾಯು ಸುಂಗೈ ಬೇಸಿಯಲ್ಲಿದೆ. ಇದು ಕೌಲಾಲಂಪುರ್ ನ ಕೇಂದ್ರ ಭಾಗವಾದ ದಕ್ಷಿಣ ಪ್ರದೇಶದ ವೈಮಾನಿಕ ಪಡೆಯ ಪ್ರಮುಖ ಮೂಲಸ್ಥಾನದಲ್ಲಿದೆ. ಇದು ಬಹುಮುಖ್ಯವಾಗಿ ಮಿಲಿಟರಿ ಮತ್ತು ರಕ್ಷಣಾ ತಂತ್ರಜ್ಞಾನ ಅಧ್ಯಯನಕ್ಕಾಗಿ ಸ್ಥಾಪಿಸಿದ ಉತ್ತಮ ಕೇಂದ್ರವೆನಿಸಿದೆ ಈ ಸಂಸ್ಥೆಯು ಸೈನ್ಯಪಡೆ ,ನೌಕಾಪಡೆ ಮತ್ತು ವೈಮಾನಿಕ ಪಡೆಕ್ಷೇತ್ರದ ಅಧ್ಯಯನಗಳಿಗೆ ಹೆಸರಾಗಿದೆ.



ಉಲ್ಲೇಖಗಳು
ರಾಜಕಾರಣ
ಬಾಹ್ಯ ಕೊಂಡಿಗಳು
ಶಿಕ್ಷಣ